Lisaks  väikestele lühifilmidele näidati kinodes ka uudislõike päevakajalistest sündmustest kõikjalt, kuhu filmimeestel oli võimalik minna. Küllap nende lõikude populaarsusest ajendatuna alustasid 1900'ndatel vennad Lumiére'id uudiste võltsimisega. Juhtudel kui päevakajalist sündmust ei olnud võimalik jäädvustada, kasutati uudiste illustreerimiseks varem salvestatud filme. Kujutamaks Dreyfusi süüdimõistmist monteeriti kokku lõigud prantsuse sõjaväe paraadist ohvitseri juhtimisel, keda filmis väideti olevat Dreyfusiks;  rahvamassist, kes justkui kogunesid, et näha kohtumõistmist ning kaadrid sõjalaevadest, mis sõidutavat süüdimõistetud Dreyfusi Põrgusaartele maapakku. Üksikult võetuna kuulusid erinevad lõigud dokumentaalsesse keskkonda, kuid erinevate lõikude montaaiga loodi kunstilise reaalsuse valda kuuluv teos, mille autentsust rõhutati narratiivse keskkonnaviidaga - uudisega Dreyfusi süüdimõistmisest.